Борис Младенов-Young
„Акулата, звучи анекдотично“…

chitanka.info

„Акулата, звучи анекдотично,

не боледува никога от рак!“

Тъй вярват много хора безкритично,

от прост лаик до учен лекар чак.

Твърдят, че в перките им и в хрущяла

се крие уникалният секрет.

Природата с тях някак им е дала

противотуморен имунитет.

За други, шепа хора, по-скептични,

въпросът още е за спор открит,

а всички факти са категорични,

че се касае за пореден мит.

Чудесно би било да беше верно —

за жалост е „откритие“ химерно!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.